1.

Inden for rammerne af de specifikke målsætninger, der er omhandlet i artikel 3, stk. 2, litra a), skal instrumentet navnlig støtte følgende: a) den infrastruktur, de bygninger, de systemer og de tjenester, der er nødvendige ved grænseovergangsstederne, navnlig i hotspotområder, og til overvågning af grænsen mellem grænseovergangssteder for at forhindre og bekæmpe uautoriseret grænsepassage, ulovlig irregulær indvandring og grænseoverskridende kriminalitet ved de ydre grænser samt for at sikre en gnidningsløs passage for lovligt rejsende og effektiv forvaltning af migrationsstrømme, herunder foranstaltninger vedrørende henvisninger af personer, der har behov for eller ønsker at søge international beskyttelse, samtidig med at der sikres en værdig behandling af de berørte personer [Ændring 171] b) operationelt udstyr, herunder transportmidler, og kommunikationssystemer, som er nødvendige for at sikre en effektiv og sikker grænsekontrol, jf. de standarder, Det Europæiske Agentur for Grænse- og Kystbevogtning har udarbejdet, når der findes sådanne standarder c) uddannelse vedrørende eller bidrage til udviklingen af europæisk integreret europæisk grænseforvaltning, idet det tages hensyn til de operationelle behov og risikoanalyser og udfordringer, der er identificeret i de landespecifikke henstillinger, og alle under fuld overholdelse af de grundlæggende rettigheder [Ændring 172] d) udstationering af fælles forbindelsesofficerer i tredjelande som fastsat i forordning (EU) …/… [den nye forordning om indvandringsforbindelsesofficer] (1) og udstationering af grænsevagter og andre relevante eksperter i medlemsstaterne eller fra en medlemsstat til et tredjeland, styrkelse af samarbejdet og den operationelle kapacitet i netværkene af eksperter, der fungerer som forbindelsesofficerer, samt udveksling af bedste praksis og styrkelse af de europæiske netværk med henblik på at vurdere, støtte og udvikle Unionens politikker [Ændring 173] e) undersøgelser, pilotprojekter og andre relevante foranstaltninger for at gennemføre eller udvikle europæisk integreret grænseforvaltning, herunder foranstaltninger med henblik på at udvikle den europæiske grænse- og kystvagt såsom fælles kapacitetsopbygning, fælles indkøb, indførelse af fælles standarder og andre foranstaltninger, der smidiggør samarbejdet og koordineringen mellem Det Europæiske Agentur for Grænse- og Kystbevogtning og medlemsstaterne samt foranstaltninger vedrørende henvisninger af personer, der har behov for eller ønsker at søge international beskyttelse [Ændring 174] f) foranstaltninger med henblik på udvikling af innovative metoder eller anvendelse af nye teknologier, der vil kunne overføres til andre medlemsstater, navnlig anvendelsen af resultaterne af sikkerhedsforskningsprojekter, når dette ifølge Det Europæiske Agentur for Grænse- og Kystbevogtning, jf. artikel 37 i forordning (EU) 2016/1624, kan bidrage til udviklingen af den europæiske grænse- og kystvagts operationelle kapacitet . Disse innovative metoder og nye teknologier skal fuldt ud respektere de grundlæggende rettigheder og retten til beskyttelse af personoplysninger [Ændring 175] g) forberedende skridt , overvågningsmæssige, administrative og tekniske aktiviteter, der er nødvendige for at gennemføre politikkerne for de ydre grænser, herunder en styrkelse af forvaltningen af Schengenområdet ved at udvikle og gennemføre den evalueringsmekanisme, der blev oprettet ved forordning (EU) nr. 1053/2013 til at kontrollere anvendelsen af Schengenreglerne og Schengengrænsekodeksen, herunder udgifter til tjenesterejser for eksperter fra Kommissionen og de medlemsstater, der deltager i besøg på stedet, samt foranstaltninger for at efterkomme de henstillinger, der fremsættes efter en sårbarhedsvurdering foretaget af Det Europæiske Agentur for Grænse- og Kystbevogtning, jf. forordning (EU) 2016/1624 [Ændring 176] ga) foranstaltninger til højnelse af kvaliteten af data, der er lagret i IT-systemer på området visa og grænser, og forbedring af udøvelsen af den registreredes ret til oplysninger, indsigt i, berigtigelse og sletning af data og begrænsning af behandlingen af data i forbindelse med tiltag, der er omfattet af nærværende instruments anvendelsesområde [Ændring 208] h) identifikation, optagelse af fingeraftryk, registrering, sikkerhedskontrol, debriefing, tilvejebringelse af oplysninger, lægelig screening og sårbarhedsscreening og om nødvendigt lægebehandling samt , hvor det er relevant, henvisning af tredjelandsstatsborgere til de rette procedurer asylprocedurer ved de ydre grænser, navnlig i hotspotområder [Ændring 177] i) foranstaltninger med henblik på at øge kendskabet til politikkerne vedrørende de ydre grænser blandt de berørte parter og den brede offentlighed, herunder institutionel informering om Unionens politiske prioriteter j) udvikling af statistiske redskaber, metoder og indikatorer under behørig hensyntagen til princippet om ikkeforskelsbehandling [Ændring 178] k) operationel støtte til gennemførelsen af europæisk integreret grænseforvaltning ka) udveksling af bedste praksis og ekspertise, herunder med hensyn til beskyttelse af grundlæggende rettigheder inden for rammerne af de forskellige elementer i grænsekontrollen, navnlig med hensyn til identifikation, øjeblikkelig bistand og henvisning af sårbare personer til beskyttelsestjenester [Ændring 179] kb) foranstaltninger til udvikling, overvågning og evaluering af politikker og procedurer, herunder anvendelse af fælles statistiske værktøjer, metoder og indikatorer til måling af fremskridt og vurdering af den politiske udvikling. [Ændring 180]